รายงานการประชุมข้าราชการครูและบุคลากรทางการศึกษาโรงเรียนคลองลานวิทยา
ครั้งที่  ๑ / ๒๕๕๘
วันอังคารที่ ๖ มกราคม พ.ศ. ๒๕๕๘  เวลา ๑๔.๕๐ น.
ณ ห้องประชุมโรงเรียนคลองลานวิทยา
********************************************
ประธานการประชุม
นายสมชาย     อังสุโชติเมธี
ผู้อำนวยการโรงเรียนคลองลานวิทยา
ผู้ประชุม

๘๐   คน
ผู้มาประชุม

๗๒   คน
ผู้ไม่มาประชุม

  ๘   คน 
ได้แก่





๑. นางสมเจตนา

มาประเสริฐ
ลาป่วย



๒. นายสมานชัย

สุทา

ลาป่วย



๓. นางสาวขวัญเรือน
สุตาคำ

ลาป่วย



๔. นายภัทรพล

นนทะภา
ลากิจ



๕. นางพิมพ์ลดา

นนทะภา
ลากิจ



๖. นางพจพร

กิจจา

ลากิจ



๗. นางสาวชาตินี

ศิริพงษ์ไทย
ลาคลอดบุตร



๘. นางสาวสรัญญา
โกสุมา

ขออนุญาต
ผู้ร่วมประชุม  นักศึกษาฝึกประสบการณ์ฯ  จำนวน ๑๔ คน (ขออนุญาตช่วยงานนายกฤตติพัฒน์  กุลจักร์ จำนวน
๕ คน ดังนี้ นายปิยราช  ศรันชัย   นายชูชัย  วิชิตไพบูรณ์   นายปฐมพงษ์  มนัสมโนธรรม  นางสาวนันทิชา  
อัศวคีรีรุ่ง  และนางสาววรวรรณ  อินทร์ชู)
ระเบียบวาระที่ ๑  เรื่องที่ประธานแจ้งให้ทราบ

อวยพรวันเกิดและมอบบัตรอวยพรให้กับบุคลากรที่มีวันคล้ายวันเกิดในเดือนมกราคม จำนวน ๘ คน ดังนี้ 

นายสมชาย  กัลยาณธรรม  นางประทวน  มาดี  นางพจพร  กิจจา  นางสาวสรัญญา  โกสุมา  นางสาวปิยธิดา  ฉ่ำศรี
นางสาวชัชญาภา  วงศ์กองแก้ว  นายเกณฑ์  ธรรมนันท์  และนางสาววาสนา  อารุ 

ขอแสดงความยินดีกับนางสาวอัจฉรา  บุญกลิ่น ที่ได้รับรางวัล “นักแนะแนวเก่ง ดี มีคุณภาพ” จากสมาคมแนะแนวแห่งประเทศไทย ซึ่งจะเข้ารับรางวัลในวันที่ ๓๐ มกราคม ๒๕๕๘ ณ มหาวิทยาลัยกรุงเทพ จังหวัดปทุมธานี

๑.๑ การก่อสร้างโรงอาหาร  ขณะนี้การก่อสร้างโรงอาหารได้ดำเนินการถมดิน เทคานและตั้งเสาแล้ว 
และได้ส่งมอบงานงวดที่ ๑ เป็นที่เรียบร้อยแล้ว

๑.๒ การทาสีอาคารและหอประชุม  โรงเรียนได้งบประมาณมาจะนำไปใช้ในการทาสีภายนอกของอาคารเรียน ๓ และหอประชุม ผู้อำนวยการฯได้ลงนามในสัญญาจ้างเป็นที่เรียบร้อยแล้ว จะมีระยะเวลาในการดำเนินงาน ๖๐ วัน

๑.๓ แจ้งกำหนดการนิเทศ ติดตาม และประเมินผล ประจำปี ๒๕๕๗  สพม.๔๑ จะส่งคณะกรรมการ
มาประเมินโรงเรียน เรื่องการประกันคุณภาพการศึกษาตามจุดเน้น ในวันที่ ๖ กุมภาพันธ์ ๒๕๕๘ เวลา 
๑๓.๐๐-๑๖.๓๐ น.

      ขอให้ผู้ที่มีหน้าที่รับผิดชอบเตรียมเอกสารเพื่อรับการประเมินให้พร้อมด้วย

๑.๔ กำหนดการประเมินโรงเรียนส่งเสริมสุขภาพ ระดับอำเภอ  โรงเรียนจะรับการประเมินโรงเรียนส่งเสริมสุขภาพ ระดับอำเภอ เพื่อคงสภาพโรงเรียนส่งเสริมสุขภาพ ระดับอำเภอ  ในวันที่ ๒๒ มกราคม ๒๕๕๘ 

      ขอให้บุคลากรที่มีหน้าที่ตามคำสั่งโรงเรียนคลองลานวิทยา ที่ ๔๙๔/๒๕๕๗ เรื่อง แต่งตั้งคณะกรรมการเตรียมรับการประเมินโรงเรียนส่งเสริมสุขภาพปฏิบัติตามหน้าที่ที่ได้รับมอบหมายอย่างเคร่งครัดด้วย
๑.๕ การจัดงานวันครู  การจัดงานวันครูในวันศุกร์ที่ ๑๖ มกราคม ๒๕๕๘ จะแบ่งเป็น ๓ ภาค ได้แก่ 
ภาคเช้า ใส่บาตรข้าวสารอาหารแห้งพระสงฆ์ จำนวน ๙ รูป และพิธีไหว้ครู
ภาคกลางวัน แข่งขันกีฬาฟุตบอลชาย ๗ คน วอลเลย์บอลหญิง และเปตองชายหญิง
ภาคค่ำ งานเลี้ยงสังสรรค์
๑.๖ การใช้ Google App for Education  ผู้อำนวยการฯ และนายไพทูลย์  เถาตะมะ เข้าร่วมการประชุมปฏิบัติการโครงการการศึกษาไร้ขอบเขต (Google App for Education)  เมื่อวันที่ ๒๘ ธันวาคม ๒๕๕๗  
ณ โรงเรียนกำแพงเพชรพิทยาคม  เพื่อนำมาใช้ในการศึกษาและจะอบรมขยายผลให้กับคณะครูทราบ
เพื่อนำไปใช้ในการเรียนการสอน
๑.๗ การส่งสมุดบันทึกการสำรวจนักเรียนประจำสัปดาห์  สัปดาห์ที่ผ่านมามีครูไม่ส่งสมุดบันทึกการสำรวจนักเรียนประจำสัปดาห์เป็นจำนวนมากอาจเนื่องจากโรงเรียนเปิดเรียนเพียง ๒ วันเท่านั้น แต่ในวันศุกร์นี้ขอให้ครูส่งสมุดฯ ด้วย 
      นักเรียนที่ไม่มาเรียนขอให้ครูที่ปรึกษาระบุสาเหตุและติดตามนักเรียนด้วย  ครูที่ปรึกษาไม่ควรมอบหมายให้นักศึกษาฝึกประสบการณ์บันทึกสมุดบันทึกการสำรวจนักเรียนประจำสัปดาห์และดูแลนักเรียนเพียง
คนเดียว ครูที่ปรึกษาจะต้องลงไปกำกับดูแลนักเรียนด้วย     
๑.๘ การปฏิบัติหน้าที่ครูเวรประจำวัน  ขอขอบคุณครูเวรประจำวันทุกวันที่ช่วยดูแลนักเรียน โดยเฉพาะครูเวรที่ดูแลบริเวณจอดรถจักรยานยนต์ของนักเรียนซึ่งกำกับให้นักเรียนจอดรถจักรยานยนต์ได้อย่างเป็นระเบียบ
      ขอให้ครูเวรประจำจุดจอดรถจักรยานยนต์ของแต่ละวันไปกำกับการจอดรถจักรยานยนต์ของนักเรียนต่อไปอีกระยะหนึ่งเพื่อให้นักเรียนปฏิบัติได้อย่างเป็นระเบียบ
๑.๙ การตรงต่อเวลาของครูในการเข้าสอน  ในชั่วโมงที่ ๑ พบว่านักเรียนไม่เข้าเรียน หรือเข้าเรียนช้า เพราะนักเรียนไม่เห็นความสำคัญของการติว ครูไม่เข้าสอนหรือเข้าสอนช้า ครูเข้าสอนแต่นักเรียนไม่เข้าเรียน เพราะฉะนั้นขอให้ครูเข้าสอนให้ตรงเวลาเพื่อนักเรียนจะได้เข้าเรียนตรงเวลาด้วย
๑.๑๐ การประชุมผู้ปกครองเครือข่าย จะประชุมผู้ปกครองเครือข่ายในวันที่ ๘ มกราคม ๒๕๕๘ เวลา ๐๙.๐๐ น. เพื่อให้ผู้ปกครองเครือข่ายมีบทบาทร่วมในการประชุมผู้ปกครองนักเรียนด้วย
        มอบหมายนายอามร  โสภานุสนธิ์  ประสานงานและส่งหนังสือเชิญผู้ปกครองเครือข่ายเข้าร่วม
การประชุมด้วย
ระเบียบวาระที่ ๒  รับรองรายงานการประชุมครั้งที่  ๑๒/๒๕๕๗

รับรอง

ระเบียบวาระที่ ๓  เรื่องสืบเนื่องจากการประชุมครั้งที่แล้ว

ไม่มี
ระเบียบวาระที่ ๔  เรื่องเสนอเพื่อพิจารณา

๔.๑ การมอบหมายการจัดงานวันครู  นำเสนอร่างคำสั่งโรงเรียนคลองลานวิทยา ที่  ๒/๒๕๕๘ เรื่อง แต่งตั้งคณะกรรมการดำเนินงานกิจกรรมวันครู งานใดต้องการปรับหรือลดบุคลากรให้นำเสนอด้วย

      ที่ประชุมนำเสนอการเพิ่มและลดบุคลากรในแต่ละงานตามความเหมาะสม

      ให้จัดโต๊ะสำหรับวางข้าวสารอาหารแห้งในการใส่บาตรให้กับคณะครู โดยให้จัดวางเป็นสองแถวคู่ด้านหน้าอาคารเรียน ๓  

      มีการมอบเกียรติบัตรรางวัลครูดีเด่นและรางวัลหนึ่งแสนครูดีให้กับครูที่ได้รับรางวัล

๔.๒ การประชุมผู้ปกครองนักเรียนประจำภาคเรียนที่ ๒/๒๕๕๗  จากคำสั่งโรงเรียนคลองลานวิทยา 
ที่  ๑/๒๕๕๘ เรื่อง แต่งตั้งคณะกรรมการดำเนินงานการประชุมผู้ปกครองนักเรียน ครั้งที่ ๒ ประจำปีการศึกษา ๒๕๕๗  ให้ที่ประชุมเสนอแนะหรือแจ้งปัญหาในการประชุมฯ ครั้งที่ผ่านมาเพื่อนำมาปรับปรุงแก้ไข ที่ประชุมเสนอแนะและแจ้งปัญหาในการประชุม ดังนี้

      นางสาวศรีสุรีย์  ทองสีอ่อน  แจ้งปัญหาในการประชุมครั้งที่ผ่านมา ดังนี้


      งานปกครองและงานการเงินแจกเอกสารให้ครูที่ปรึกษาไปดำเนินการเป็นจำนวนมาก 
และครูที่ปรึกษายังต้องพบปะพูดคุยกับผู้ปกครองอีกทำให้เวลาที่กำหนดมานั้นไม่เพียงพอ น่าจะขยายเวลาให้มากขึ้นด้วย

      นายอามร  โสภานุสนธิ์  เสนอแนะการจัดการประชุมฯ ดังนี้


       ให้จัดการประชุมผู้ปกครองนักเรียนพร้อมกันทั้ง ม.ต้น และ ม.ปลาย ในภาคเช้าคราวเดียวกัน

      นายสำราญ  ศรเลี่ยมทอง  เสนอแนะการจัดประชุมฯ พร้อมกันในภาคเช้าคราวเดียวกัน ดังนี้


        หากจัดประชุมผู้ปกครองนักเรียนพร้อมกันทั้ง ม.ต้น และ ม.ปลาย โรงเรียนจะมีเก้าอี้เพียงพอในการให้บริการผู้ปกครองนักเรียนหรือไม่

       ที่ประชุมเห็นชอบให้จัดประชุมผู้ปกครองนักเรียนทั้ง ม.ต้น และ ม.ปลาย ในภาคเช้าคราวเดียวกัน 
และคัดเลือกนักเรียนดีเด่น ม.ต้น จำนวน ๑๐ คน  ม.ปลาย จำนวน ๑๐ คน และนักเรียน ม.๓ และ ม.๖  ที่มี
ผลการสอบ PRE  O-NET อยู่ในระดับสูง ระดับละ ๑๐ คนเพื่อรับเกียรติบัตรและเชิญผู้ปกครองมาร่วมเป็นเกียรติ
ในการรับเกียรติบัตรด้วย
ระเบียบวาระที่  ๕  เรื่องจากกลุ่มบริหารงาน

๕.๑ งานที่เกี่ยวข้องกับกลุ่มบริหารวิชาการ

       ๕.๑.๑ ให้หัวหน้ากลุ่มสาระการเรียนรู้ส่งรายชื่อครูในกลุ่มสาระเพื่อรับรางวัลครูดีเด่น กลุ่มสาระฯ 
ละ ๑ คน โดยกลุ่มสาระฯ การงานอาชีพและเทคโนโลยีและกลุ่มวิชาพาณิชยกรรมให้รวมกันส่งรายชื่อครู ๑ คน
และให้ครูที่ได้รับรางวัลจ่ายเงินจำนวน ๑๒๐ บาท เป็นค่ากรอบรูปใส่เกียรติบัตร

       ๕.๑.๒ ให้บุคลากรทุกคนนำ Flow Chart ติดหน้าแผนการสอนด้วย (เอกสารตามแนบ)

       ๕.๑.๓ เนื่องจากนางสาวขวัญเรือน  สุตาคำ  ประสบอุบัติเหตุทางรถยนต์และเข้ารักษาตัวในโรงพยาบาลกำแพงเพชร  จึงมอบหมายการเรียนการสอนของนางสาวขวัญเรือน  สุตาคำ  ให้กับนางสาวอนุสรา  
สายยาโน  และนางสาวชัชญาภา  วงศ์กองแก้ว  เป็นผู้รับผิดชอบการจัดการเรียนการสอนแทน

       ๕.๑.๔ สพม.๔๑ จะนิเทศ ติดตาม และประเมินผล ประจำปี ๒๕๕๗  เรื่อง การประกันคุณภาพการศึกษา ในวันที่ ๖ กุมภาพันธ์ ๒๕๕๘ เวลา ๑๓.๐๐-๑๖.๓๐ น.  ดังนี้
      ๑) การกำหนดมาตรฐานการศึกษาของสถานศึกษา 

      ๒) การจัดทำแผนพัฒนาการจัดการศึกษาที่มุ่งเน้นคุณภาพตามมาตรฐาน
      ๓) การจัดระบบบริหารและสารสนเทศ 

      ๔) การดำเนินงานตามแผนพัฒนาการจัดการศึกษา 

      ๕) การติดตามตรวจสอบคุณภาพการศึกษา
      ๖) การประเมินคุณภาพภายในตามมาตรฐานสถานศึกษา
      ๗) การจัดทำรายงานคุณภาพการศึกษาประจำปี
      ๘) การพัฒนาคุณภาพการศึกษาอย่างต่อเนื่อง

                 ดังนั้น ขอให้ผู้รับผิดชอบโครงการ/กิจกรรม เมื่อดำเนินโครงการ/กิจกรรมเสร็จแล้วให้สรุปโครงการ/กิจกรรมด้วย แบบฟอร์มการสรุปอยู่ในเว็บไซต์โรงเรียน  
       ๕.๑.๕ จะจัดอบรมขยายผล Google App for Education ให้กับคณะครูทุกกลุ่มสาระการเรียนรู้ 
กลุ่มสาระการเรียนรู้ละ ๒ คน เพื่อนำมาใช้ในการเรียนการสอน

๕.๒ เรื่องที่เกี่ยวกับกลุ่มบริหารทั่วไป
       ๕.๒.๑ ครูเวรที่มาอยู่เวร บางคนไม่ลงชื่ออยู่เวร ขอให้ลงชื่ออยู่เวรด้วยทุกครั้ง
       ๕.๒.๒ ครูคนใดพบน้ำประปารั่วหรือไม่ไหล ให้แจ้งรองฯ มังกร  แสนกุล  นายชลอ  สระทอง 
หรือนายวรวิทย์  ภูวดล จะเร่งดำเนินการให้
                  ๕.๒.๓ ห้องเรียนใดที่มีโต๊ะเก้าอี้นักเรียนชำรุด ให้ยกไปโรงซ่อมแล้วเขียนชื่อติดด้วยว่าเป็นของห้องเรียนใด เมื่อซ่อมเสร็จแล้วจะนำส่งคืนให้
                  ๕.๒.๔ ให้ครูสอนเพื่อสร้างจิตสำนึกให้นักเรียนรู้จักรักษาสมบัติของโรงเรียน ไม่ทำลายสมบัติของโรงเรียน

๕.๓ เรื่องที่เกี่ยวกับกลุ่มบริหารงบประมาณ/บุคคล

      ๕.๓.๑ ตอนเช้าวันที่ ๑๐ มกราคม ๒๕๕๘ ให้ครูที่ปรึกษารับเงินเรียนฟรี ๑๕ ปีอย่างมีคุณภาพที่ห้องการเงิน แล้วให้ผู้ปกครองและนักเรียนลงชื่อรับเงิน และติดตามใบเสร็จรับเงินด้วย

      ๕.๓.๒ นักเรียน ม.ต้นจะได้รับเงินปัจจัยพื้นฐานเป็นเงินจำนวน ๑,๕๐๐ บาท โดยจะจ่ายเป็นคูปองอาหารกลางวัน จำนวน ๗๕ ใบๆ ละ ๒๐ บาท ขอให้ครูที่ปรึกษาให้นักเรียนลงชื่อรับด้วย

      ๕.๓.๓ การใช้ครุภัณฑ์ เช่น กระดานอัจฉริยะ  เครื่องฉายโปรเจคเตอร์ ขอให้ครูผู้สอนที่มีครุภัณฑ์เหล่านี้ใช้ให้คุ้มค่า เพราะครุภัณฑ์เหล่านี้มีอายุการใช้งานหากไม่ใช้เมื่อหมดอายุการใช้งานก็ไม่สามารถใช้งานได้ต่อไป

      ๕.๓.๔ การขอดำเนินการตามกิจกรรม/โครงการใดๆ  ให้ขออนุญาตดำเนินการตามกิจกรรม/โครงการก่อน และควรใช้งบประมาณตามที่อนุมัติไว้


    หากเป็นเรื่องเร่งด่วนที่มอบหมายให้งานพัสดุจัดซื้อ เมื่อได้ใบเสร็จรับเงินมาแล้วให้ผู้รับผิดชอบโครงการ/กิจกรรมตรวจสอบความถูกต้องของใบเสร็จรับเงินด้วย

      ๕.๓.๕ ในขณะนี้นักเรียนไม่แลกชิปในการซื้ออาหารจากโรงอาหารแต่ใช้เงินสดแทน ขอให้ครูที่ปรึกษาประชาสัมพันธ์ทำความเข้าใจกับนักเรียนในที่ปรึกษาด้วย เพราะการใช้ชิปในการแลกซื้ออาหารนั้นเป็นผลประโยชน์ของโรงเรียน

      ๕.๓.๖ บุคลากรที่ยืมเงินสวัสดิการโรงเรียนแล้วยังไม่ได้ชำระคืน ขอให้นำมาชำระคืนด้วยมิฉะนั้นจะติดตามทวงคืนเป็นรายบุคคล

      ๕.๓.๗ ครูที่ปรึกษาที่รับเงินบริจาคในการสร้างโรงอาหารจากนักเรียนขอให้นำเงินที่รับมาส่งนางสุนิสา  ภู่ฤทธิ์ เพราะขณะนี้ได้ใช้เงินสมาคมผู้ปกครองฯ จ่ายงวดที่ ๑ ไปแล้ว เป็นเงินจำนวน ๖๐๐,๐๐๐ บาท 

      ๕.๓.๔ ครูที่ปรึกษา ชั้น ม.๒ ม.๓ ม.๕ และ ม.๖ ให้เก็บเงินบำรุงสมาคมฯ คนละ ๑๐๐ บาท ส่งที่นางสาวสรัญญา โกสุมา
๕.๔ เรื่องที่เกี่ยวกับกลุ่มงานกิจการนักเรียน
       ๕.๔.๑ งานอาคารสถานที่ ให้จัดหาเต็นท์และเก้าอี้ ในการประชุมผู้ปกครอง ผู้ปกครองเสนอแนะ
สิ่งใดขอให้ครูที่ปรึกษาจดไว้แล้วนำเสนอผู้บริหารโรงเรียนด้วย
       
       ๕.๔.๒ ครูเวรในวันพุธให้แจ้งเรื่องการประชุมผู้ปกครองนักเรียน และการเปลี่ยนเวลาประชุมจาก
ภาคบ่ายมาเป็นภาคเช้าด้วย
       
       ๕.๔.๓ จากการปฏิบัติงานปกครอง พบว่า นักเรียนมาสายลดลง การออกนอกสถานศึกษาลดลง
แต่ยังมีนักเรียนไม่เข้าเรียน มีการใช้สารเสพติดบ้าง และนักเรียนบางส่วนแต่งกายไม่ถูกระเบียบ 


      ขอให้ครูเวรดูแลนักเรียนในตอนเช้าและตอนเย็นด้วย และขอให้ครูที่ปรึกษาดูแลนักเรียน
ห้องของตนเองด้วย 
       ๕.๔.๔ มอบหมายนายสำราญ  ศรเลี่ยมทอง  จัดระบบการใช้วิทยุสื่อสารในโรงเรียนด้วย
ระเบียบวาระที่  ๖  เรื่องอื่น ๆ
ผอ. สมชาย  อังสุโชติเมธี

นักเรียนสอบผ่านการคัดเลือก (ข้อเขียน) เข้าศึกษาต่อในมหาวิทยาลัยนเรศวร ประเภทโควตา ประจำปีการศึกษา ๒๕๕๘ จำนวน ๒๔ คน
 นักเรียน ม.๓ ทำข้อสอบ PRE  O-NET ได้เป็นที่น่าพึงพอใจ  แต่นักเรียน ม.๖ ทำข้อสอบ PRE  O-NET 
ได้ไม่เป็นที่น่าพึงพอใจ  ขอให้ครูช่วยกระตุ้นนักเรียนให้เห็นความสำคัญของการสอบ O-NET ด้วย

 ครูที่สอน ม.๖ ให้ติดตามนักเรียนด้วย เพราะนักเรียนบางคนไม่มาเรียน ไม่เข้าติว แจ้งให้นักเรียนเห็นความสำคัญของการเรียนและการสอบโอเน็ตด้วย

มอบหมายให้นายกฤตติพัฒน์  กุลจักร์  ออกแบบให้ผู้ปกครองประเมินโรงเรียนส่งเสริมสุขภาพด้วย
นางดาวัลย์  ภูวดล

ขอความกรุณาอย่าเผาใบไม้ในเวลาราชการเพราะส่งผลกระทบต่อการเรียนการสอน
นายองอาจ  อินทร์แฟง

อาคารเรียนชั่วคราว ม.๑ ฝุ่นเยอะมาก และเสียงของครูผู้สอนในแต่ละห้องดังรบกวนกันขอให้ฝ่ายบริหารดำเนินการแก้ไขให้ด้วย
นางประทวน  มาดี

ในช่วงเวลา ๑๐.๐๐ น. จะมีนักเรียนไปนอนที่โรงอาหารขอให้ฝ่ายบริหารลงไปดูด้วย
นายปกรณ์  วัฒนศิริ

ในการจัดสอบจะมีคำสั่งให้ครูที่คุมสอบเป็นผู้ตรวจข้อสอบด้วยซึ่งเป็นภาระให้กับครูที่คุมสอบและเฉลยข้อสอบที่เจาะมาให้นั้นช่องเล็กเกินไปทำให้ตรวจได้ยาก

ดังนั้นจึงขอให้ออกคำสั่งให้ครูที่คุมสอบและครูที่ตรวจข้อสอบเป็นคนละชุดกัน เพื่อจะได้เกิดความโปร่งใส
ในการตรวจข้อสอบด้วย
นายกฤตติพัฒน์  กุลจักร์

ขอความกรุณาครูที่ปรึกษานำสมุดบันทึกสุขภาพนักเรียนไปให้นักเรียนในที่ปรึกษากรอกข้อมูลให้เรียบร้อยยและครูที่ปรึกษาลงชื่อในบันทึกการตรวจด้วย
ปิดประชุมเวลา ๑๗.๑๕ น.





ลงชื่อ


ผู้บันทึกการประชุม
  


     

   (นางมลฤดี  โสภานุสนธิ์)





ลงชื่อ                        ผู้ตรวจรายงานการประชุม





      (นายมังกร  แสนกุล)



               รองผู้อำนวยการโรงเรียนคลองลานวิทยา

    




ลงชื่อ                        ผู้รับรองรายงานการประชุม
        
        



   (นายสมชาย  อังสุโชติเมธี)
                                                ผู้อำนวยการโรงเรียนคลองลานวิทยา

